google/wiki40b huggingface dataset:
Chodov (stanica pražského metra)

Charakteristika stanice

Chodov je hĺbená, železobetónová monolitická stanica zastropená betónovými nosníkmi. Dlhá je 250 m a hlboká 10 m. Nástupište je veľká hala, v ktorej sa nenachádzajú stĺpy. Výstup je jeden, spojený s nástupišťom pevným schodiskom, vedúcim do vestibulu ktorý sa nachádza 5,4 m pod zemou a nadväzuje na priľahlý podchod. Táto stanica bola prvá v pražskom metre, v ktorej bola inštalovaná na pevné schodisko plošina pre imobilné osoby. Obklad stien za nástupišťom tvorí prírodná keramika v tvare vydutých a vypuklých polvalcov. Výstavba stanice si vyžiadala náklady vo výške 168 miliónov Kčs.

Význam stanice

Pri sprevádzkovaní obklopovali túto stanicu len polia a zárodky staveniska. Slúžila len ako konečná autobusov zo vzdialenejších častí Jížního Mesta. V roku 1985 boli na juh od stanice odovzdané prvé byty a odvtedy jej význam rýchlo rástol. Začiatkom deväťdesiatych rokov bolo pri stanici Chodov otvorené prvé nákupné centrum (Ruže) a centrum služieb (Protěž). Od roku 2004 sa začínajú prevádzkovať jednotlivé časti tzv. Parku (The Park) - veľkého kancelárskeho komplexu ležiaceho medzi diaľnicou D1 a Roztylskou ulicou s pobočkami mnohých nadnárodných firiem. V roku 2005 bolo otvorené najväčšie obchodné cetrum v Česku - obchodné centrum Chodov, ktoré sa rozprestiera aj nad stanicou metra. V súčasnosti je Chodov najdôležitejšou stanicou metra obsluhujúcou Jižní Město II. Pre približne polovicu obyvateľov tohto sídliska je dostupná peši, pre ostatných niekoľkými autobusovými linkami, ktoré tadiaľ prechádzajú alebo tu končia. Je tiež dôležitým prestupovým bodom pre niektorých obyvateľov Jížního Mesta I. a Prahy-Chodovce.
Multiple User Dimension

Multiple User Dimension, skr. MUD (alebo Multi-User Domain, pôvodne Multi-User Dungeon) , je počítačový program sprostredkuvávajúci virtuálnu realitu. MUD je textová multiplayerová hra sprostredkované cez internet. Kombinuje prvky RPG, hack and slash, player versus player, interaktívnej fikcie a chatu.
Modus (najčastejšia hodnota)

Modus alebo modálna hodnota alebo najpravdepodobnejšia hodnota je tá hodnota kvantitatívneho znaku štatistického súboru, ktorá má najvyššiu relatívnu frekvenciu, teda sa vyskytuje najčastejšie. Je to jeden z druhov strednej hodnoty a jedna z charakteristík štatistického súboru. 
Napríklad v súbore M = {1, 2, 2, 5, 8, 9} je modus číslo 2.

Matematický vzorec

Modus stanovíme interpoláciou vzhľadom k početnosti v susedných intervaloch:
kde  je rozpätie modálneho intervalu;
 je dolná hranica modálneho intervalu;
 je početnosť predchádzajúceho intervalu;
 je početnosť nasledujúceho intervalu.
Bezmocná hŕstka

O projekte

Združenie nahralo štyri regulárne štúdiové albumy, na nahrávaní ktorých sa podieľali špičkové osobnosti profesionálnej hudobnej scény ako sú Martin Burlas, Marcel Buntaj, Martin Gašpar a ďalší. Producentsky a aj ako spoluhráč na klávesové nástroje so skupinou spolupracoval aj Oskar Rózsa, bubeník Marcel Buntaj na albume Platňa pre dospelé deti debutoval v skladbe „Utajený bubeník prehovoril“ aj ako spevák. Kapela hrá experimentálnu alternatívnu hudbu, okrem vlastného kreatívneho prístupu berie inšpirácie z tvorby hudobníkov ako Bowie, Sylvian, Ursiny, Varga, Gabriel...
Niektoré skladby Bezmocnej hŕstky vznikali už v roku 1990, t. j. v období, keď Roman Harvan a Marián Hečko boli absolventami základnej vojenskej služby vo Vojenskom umeleckom súbore. Bolo to niekoľko piesní z ich prvého albumu Usual Songs vydaného až v roku 1996. Skupina nevydáva svoje projetky u mainstreamových vydavateľov. Všetky albumy Bezmocnej hŕstky vyšli vo vlastnom vydavateľstve, a najnovšie u nezávislého labelu Azyl Music, ktorý od svojho založenia v roku 2005 vydal 15 albumov od 11 slovenských interpretov. Ambíciou združenia bolo v domácich podmienkach tvoriť úplne slobodným spôsobom bez snahy prezentovať túto hudbu na koncertných pódiách. Až predposledný album Platňa pre dospelé deti, nahrávaný deväťčlennou kapelou bez inštrumentálnych plejbekov a produkovaný Oskarom Rózsom mal niekoľko koncertných premiér pre najbližší okruh známych. Kapela oficiálne vystúpila na verejnosti až na krste štvrtého radového albumu, v rámci ktorého boli v klube A4 - nultý priestor odprezentované najnovšie skladby v inštrumentálnej úprave pre klavír a violončelo. Na tomto albume, tak ako aj na predchádzajúcich platniach, spievajú všetci členovia združenia.
Dňa 23. mája 2009 skupina vydala po deviatich rokoch nový album nazvaný Európou. Skladby aranžované pre sláčikový kvintet a kapelu napísal Roman Harvan. Piesne aranžovali: Roman Harvan, klavirista Vladislav Šarišský a Marián Hečko, ktorý je zároveň producentom albumu. Nahrávania, ktoré prebehlo pod záštitou Slovenského rozhlasu, sa okrem súčasných členov zostavy zúčastnili aj členovia orchestra SND a Slovenskej filharmónie - Vlado Harvan, Arpád Patkoló, Tomáš Kaiser, Tomáš Horkavý a riaditeľ Janáčkovej filharmónie Ostrava, Peter Krajniak.
Jakub Hluchý

Životopis

Študoval na gymnáziu v Hodoníne, roku 1926 absolvoval Vojenskú akadémiu v Hraniciach na Morave. Od roku 1921 dôstojník z povolania, 1949 plk. Čs. ľud. armády. Čs. vlastenec, po napadnutí ZSSR Nemeckom založil v Banskej Bystrici, kde pôsobil na Veliteľstve pozemného vojska odbojovú protifašistickú organizáciu dôstojníkov Victoire (26. januára 1941-28. augusta 1944). Zúčastnil sa na prípravách SNP v armáde, veliteľ delostrelectva a prednosta zbrojnej správy 1. čs. armády v Banskej Bystrici (1944). Väznený v Banskej Bystrici (6. januára 1945-23. februára 1945). Autor memoárových článkov s problematikou protofašistického boja.
Verlaine (Belgicko)

Obyvateľstvo

Verlaine má približne 3 759 obyvateľov (2010).
Gramont (Tarn-et-Garonne)

Poloha

Obec má rozlohu 13,58 km². Najvyšší bod je položený 222 m n. m. a najnižší bod 81 m n. m.

Obyvateľstvo

Počet obyvateľov obce je 153 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Danio

Pôvod

Pochádza z juhovýchodnej Ázie (Mjanmarsko až Sumatra).

Charakteristika

Sú obyvateľmi sladkovodných riek a potokov v juhovýchodnej Ázii, ale mnoho druhov má jasné zafarbenie, a preto sú známe ako akvarijné ryby po celom svete. Len nedávno v odľahlých vnútrozemských oblastiach Mjanmarska boli objavené nové druhy, ktoré zatiaľ nemajú vedecké názvy.
Ryby rodu Danio majú dva páry dlhých fúzov, a sú všeobecne charakterizované vodorovnými pruhmi (s výnimkou Danio choprai, Danio aesculapii a Danio sp. TW01, ktoré majú zvislé čiary). Dosahujú 4 – 15 centimetrov na dĺžku. Vo všeobecnosti nežijú dlhšie ako dva až tri roky, a vo voľnej prírode sú pravdepodobne iba ročné ryby.
Vo voľnej prírode, tieto ryby konzumujú rôzny drobný vodný hmyz, kôrovce a červy, rovnako ako planktón a prípadne poter.
Radio Girl

Text skladby

Táto skladba je o niekom, kto sa zamiloval do dievčaťa z rádia. Miluje spôsob, akým znie a chce si ju vziať.
Looküla

Poloha

Looküla leží asi 4 km od mesta Kehra a 34 km od hlavného mesta Tallinn. V okolí sa nachádzajú dediny Ülejõe (2 km), Lilli (2 km) a Paasiku (3 km).
Rang-du-Fliers

Poloha

Obec má rozlohu 10,47 km². Najvyšší bod je položený 48 m n. m. a najnižší bod 3 m n. m.

Obyvateľstvo

Počet obyvateľov obce je 4 082 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Igor Sergejevič Jemelejev

Klubový hokej

V sezóne 2005/06 bol hráčom klubu ruskej hokejovej superligy SKA Petrohrad.

Reprezentácia

Tréner Vladimir Krikunov ho nominoval na Majstrovstvá sveta v hokeji 2006 v lotyšskej Rige. Na drese nosí číslo 97.
Ongles

Poloha

Ongles má rozlohu 31,46 km². Najvyšší bod je položený 1 320 m n. m. a najnižší bod 517 m n. m.

Obyvateľstvo

Ongles má 338 obyvateľov (2009).
Graf vývoja obyvateľstva:
Zdroje: INSEE
Tavaco

Poloha

Obec má rozlohu 10,83 km². Najvyšší bod je položený 1 240 m n. m. a najnižší bod 140 m n. m.

Obyvateľstvo

Počet obyvateľov obce je 291 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bény

Polohopis

Bény má rozlohu 18,25 km². Najvyšší bod je položený 244 m n. m. a najnižší bod 200 m n. m.

Obyvateľstvo

Bény má 734 obyvateľov (2009).
Graf vývoja obyvateľstva:
Zdroje: INSEE
Balazuc

Poloha

Balazuc má rozlohu 18,9 km². Najvyšší bod je položený 379 m n. m. a najnižší bod 113 m n. m.

Obyvateľstvo

Balazuc má 336 obyvateľov (2009).
Graf vývoja obyvateľstva:
Zdroje: INSEE
Charnat

Poloha

Obec má rozlohu 5,42 km². Najvyšší bod je položený 309 m n. m. a najnižší bod 273 m n. m.

Obyvateľstvo

Počet obyvateľov obce je 203 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Clermont-Pouyguillès

Poloha

Obec má rozlohu 12,71 km². Najvyšší bod je položený 281 m n. m. a najnižší bod 181 m n. m.

Obyvateľstvo

Počet obyvateľov obce je 162 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Offenge-Dessous

Poloha

Obec má rozlohu 7,92 km². Najvyšší bod je položený 1 410 m n. m. a najnižší bod 404 m n. m.

Obyvateľstvo

Počet obyvateľov obce je 609 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bruley

Poloha

Obec má rozlohu 6,25 km². Najvyšší bod je položený 386 m n. m. a najnižší bod 218 m n. m.

Obyvateľstvo

Počet obyvateľov obce je 591 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Luigi Moretti (historik)

Životopis

Študoval na univerzite La Sapienza v Ríme, kde v roku 1944 získal titul doktora filozofie (PhD). Bol žiakom Gaetana De Sanctisa, ktorý ho mnoho rokov podporoval a od roku 1948 pracoval ako asistent na katedre gréckej histórie na univerzite v Ríme. Od roku 1964 bol profesorom dejín antiky, najskôr na univerzite Studi di Palermo v Palerme (1964 – 1966), potom na univerzite Studi di Bari Aldo Morov v Bari (1966 – 1971), neskôr profesor gréckej epigrafiky na univerzite Studi di Napoli Federico II v Neapole (1971 – 1973) a od roku 1973 na univerzite v Ríme.
Moretti bol od roku 1947 editorom encyklopedického slovníka klasických pamiatok Istituto della Enciclopedia Italiana v Ríme, kde spolupracoval na rôznych prílohách tejto encyklopédie, potom bol členom koordinačného výboru talianskeho univerzálneho lexikónu (Lessico universale italiano) a od roku 1986 bol riaditeľom encyklopedického slovníka La Piccola Treccani.
V roku 1971 sa stal zodpovedajúcim členom Pápežskej akadémie pre archeológiu a od roku 1981 prijatý za riadneho člena a roku 1983 jej sekretárom.
Jeho syn Nanni Moretti je filmový režisér.
Grand tourer

Charakteristika

Grand tourer sa líši od štandardného 2-sedadlového športového automobilu tým, že je väčší, ťažší, a zdôrazňuje pohodlie nad výkonom. V histórii mala väčšina GT automobilov motor za prednou nápravou a zadný náhon, pri ktorom je ponechaný väčší priestor v kabíne ako pri usporiadaní s motorom pred zadnou nápravou. Mäkšie pruženie, väčšie úložné priestory a luxusnejšia výbava im pridávalo na jazdnej príťažlivosti. Niektoré veľmi vysoko-výkonné grand tourery ako sú Aston Martin DB9 Ferrari 599 GTB Fiorano alebo Mercedes-Benz SLR McLaren, ktoré robia rôzne kompromisy v opačnom smere a zároveň súperia v rýchlosti, zrýchlení, stability v zákrutách sa nazývajú superšportové automobily.
Svetový pohár v ľadovom hokeji 2016 (súpisky)

Svetového poháru v ľadovom hokeji 2016 sa zúčastnilo 8 tímov.
Každý tím je zložený z 23 hráčov, z čoho 3 sú brankári. Minimálne šestnásť hráčov, vrátené dvoch brankárov museli účastníci nominovať do 1. marca 2016. Zvyšnú časť doplnili do 1. júna. Dvom nenárodným tímom určila NHL spolu s NHLPA manažérmi vytvoriť tímy. Tvorbu Výberu Európy mal na starosti bývalý slovenský hokejista Miroslav Šatan, o zloženie výberu severoamerických hráčov do 23 rokov sa starali generálny manažér Edmontonu Oilers Peter Chiarelli a jeho kolega z tímu Chicago Blackhawks Stan Bowman.
Savigny (Haute-Marne)

Poloha

Obec má rozlohu 6,19 km². Najvyšší bod je položený 333 m n. m. a najnižší bod 271 m n. m.

Obyvateľstvo

Počet obyvateľov obce je 54 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Telince

Polohopis

Obec sa nachádza v centrálnej časti Bešianskej pahorkatiny, geomorfologickej časti Hronskej pahorkatiny. Južnou časťou preteká Telinský potok, smerujúci k mestu Vráble, kde sa vlieva do Žitavy. Obcou vedie cesta I/51 z Nitry do Levíc. 
Nitra je vzdialená 25 km západne, Vráble 4 km, Levice 18 km východne a Zlaté Moravce 22 km severne.
Gréville-Hague

Poloha

Obec má rozlohu 10,03 km². Najvyšší bod je položený 167 m n. m. a najnižší bod 0 m n. m.

Obyvateľstvo

Počet obyvateľov obce je 768 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marcé

Poloha

Obec má rozlohu 21,09 km². Najvyšší bod je položený 97 m n. m. a najnižší bod 32 m n. m.

Obyvateľstvo

Počet obyvateľov obce je 854 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Škótske národné futsalové družstvo mužov

Vrcholné podujatia

Na majstrovstvách sveta FIFA sa škótske družstvo nepredstavilo ani raz, pretože sa nezúčastnilo žiadnej kvalifikácie.
Na majstrovstvá Európy UEFA sa družstvo takisto neprebojovalo. Svoju prvú kvalifikáciu absolvovalo až v roku 2015 na ME 2016. V predkvalifikačnej skupine prehralo všetky 3 zápasy, obsadilo poslednú priečku a nepostúpilo do hlavnej kvalifikácie. Rovnaké umiestnenie dosiahlo aj v nasledujúcej predkvalifikácii.
Metod Dominik Trčka

Mladosť

Narodil sa 6. júla 1886 vo Frýdlante nad Ostravicí ako najmladší zo siedmych detí Františky Šterbovej a Tomáša Trčku. Dominik Trčka študoval na gymnáziu vo Frýdku-Místku a u redemptoristov v Červenke. Roku 1902 vstúpil do Kongregácie Najsvätejšieho Vykupiteľa, kde v auguste 1904 zložil rehoľné sľuby.

Kňaz

17. júla 1910 bol v Prahe vysvätený za kňaza. Ako kňaz pôsobil v Prahe, na Svatej Hore a v Plzni. Počas I. svetovej vojny sa staral o utečencov z Chorvátska, Slovinska a Ruska. V roku 1919 ho superior pražskej provincie redemptoristov poveril pastoračnou prácou medzi veriacimi gréckokatolíckeho obradu v Ľvove na Ukrajine. V tamojšej komunite začal používať svoje druhé meno Metod, ktoré dostal ešte pri krste. V roku 1921 založil v Stropkove komunitu redemptoristov latinsko-byzantského obradu, ktorej predstaveným sa stal v roku 1924. V roku 1931 sa komunita presťahovala do rehoľného domu v Michalovciach, kde ako predstavený zotrval až do roku 1942. 21. decembra 1945 bola komunita redemtoristov východného obradu kanonicky menovaná za viceprovinciu so sídlom v Michalovciach a Metod Trčka bol ustanovený za jej prvého predstaveného.

Prenasledovanie totalitným režimom

V roku 1949 bola michalovská provincia zrušená a počas noci z 13. apríla 1950 boli všetci rehoľníci prevezení do zhromažďovacích táborov. Počas procesu, ktorý sa konal 12. apríla 1952, bol Metod Trčka obvinený zo spolupráce s biskupom Gojdičom, z rozširovania pastoračných listov a zo zasielania informácii do Ríma. Bol odsúdený na 12 rokov väzenia za špionáž a za pokus o útek za hranice. Svoj trest vykonával vo väzniciach v Ilave, Mírove a Leopoldove, kde bol preložený v roku 1958. Zomrel 23. marca 1959 na následky tuberkulózy, ktorej podľahol pre zámerné neumožnenie liečby zo strany správy väznice. Pochovali ho na cintoríne leopoldovskej väznice. Po obnovení gréckokatolíckej cirkvi v roku 1969 boli jeho pozostatky prevezené do Michaloviec, kde je dodnes pochovaný v tamojšej Bazilike Zostúpenia Svätého Ducha.

Beatifikácia

4. novembra 2001 pápež Ján Pavol II. vyhlásil Metoda Dominika Trčku za blahoslaveného.
Adelaidin ostrov

Adelaidin ostrov je ostrov vulkanického pôvodu v západnej Antarktíde. Je súčasťou ostrovného pásu pozdĺž Antarktického polostrova, ktorý sa tiahne z Viktóriinej zeme až k Južným Shetlandám.

Jeho rozloha je 4463,1 km² a maximálna nadmorská výška 2 317 m n. m.
Prémierfait

Poloha

Obec má rozlohu 14,79 km². Najvyšší bod je položený 134 m n. m. a najnižší bod 94 m n. m.

Obyvateľstvo

Počet obyvateľov obce je 103 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Network address translation

Network address translation (skratka NAT; doslova preklad sieťovej adresy/preklad sieťových adries; iné názvy: network masquerading - doslova sieťové maskovanie/sieťová maškaráda, native address translation - doslova natívny preklad adries, IP masquerading - doslova IP maskovanie) je spôsob úpravy sieťovej premávky cez smerovač prepisom východiskovej a/alebo cieľovej IP adresy, často i zmenu čísla TCP/UDP portu pri prichádzajúcich IP paketoch. K tomu patrí i zmena kontrolného súčtu (pri IP i TCP/UDP) aby boli zmeny akceptované. NAT sa väčšinou používa pre prístup viacerých počítačov z lokálnej siete na Internet pod jedinou verejnou adresou. NAT však môže spôsobiť problémy v komunikácii medzi klientmi a znížiť rýchlosť prenosu.

Definícia

Preklad sieťových adries je funkcia, ktorá umožňuje prekladanie adries. Znamená to, že adresy z lokálnej siete sa preložia na jedinečnú adresu, ktorá slúži pre vstup do inej siete ( napr. Internetu), prekladanú adresu si uloží do tabuľky pod náhodným portom, pri odpovedi si v tabuľke vyhľadá port a pošle pakety na IP adresu priradenú k danému portu. NAT je vlastne jednoduchým proxy serverom. NAT môže byť softwarového typu (Nat32, Kerio Winroute firewall) alebo hardwarového typu (router s implementáciou NAT).

Vlastná komunikácia

Klient odošle požiadavku na komunikáciu, smerovač (router) sa pozrie do tabuľky a zistí, či ide o adresu lokálnu alebo vonkajšiu adresu. V prípade externej adresy si do tabuľky uloží číslo náhodného portu, pod ktorým bude vysielať a k nemu si priradí IP adresu.
Neotifinag

Neotifinag alebo neo-tifinag je verzia tifinagu vytvorená Berberskou akadémiou (dnes Agraw Imazighen) v Paríži v roku 1967. Píše sa zľava doprava.
V Maroku je verzia tohto písma (konkrétne táto: ) od roku 2003 oficiálna a učí sa na školách (hoci paradoxne pred rokom 2003 boli ľudia používajúci tifinag v Maroku väznení).
Sojuz 38

Priebeh letu

Loď odštartovala 18. septembra 1980 večer z kozmodrómu Bajkonur pomocou rakety Sojuz U. Štart sa vydaril, loď sa dostala na orbitu 195 – 287 km, bez problémov fungoval aj systém automatického približovania. K spojeniu lode so stanicou nastalo večer 19. septembra.

Práca na stanici

Medzinárodná posádka strávila na stanici sedem pracovných dní, v rámci ktorých celá štvorica vykonala 22 experimentov.
Spádová dolinka

Názov

Charakterizuje ju strmý spád dolinnej terasy.

Turistika

Pre turistov je nedostupná.
Internetový obchod

Internetový obchod alebo e-shop alebo e-obchod alebо online obchod je obchod (resp. aj obchodovanie) na internete. "Opakom" internetového obchodu je najmä klasický, v tejto súvislosti prezývaný "kamenný" obchod.
Výhodou internetového obchodu sú spravidla nižšie náklady než v prípade kamenných obchodov, a tým aj nižšie ceny. Nevýhodou sú problémy spojené s bezpečnosťou nákupu a najmä osobných údajov. Spravidla platí, že u známych internetových obchodov je bezpečnosť vysoká.

Platba

Existuje niekoľko druhov platieb, vo svete je najrozšírenejšie platenie kreditnými a debetnými kartami. Ide o tzv. embosované karty, ktoré majú svoje číslo a toto číslo sa uvádza pri platbe. Následne sú peniaze automaticky prevedené na účet obchodu do niekoľkých minút. Ďalšou možnosťou sú platby pomocou internetového bankingu. Táto možnosť je na Slovensku najviac rozšírená.
Jevgenij Valerievič Jesaulov

Klubový hokej

V sezóne 2005/06 bol hráčom klubu bieloruskej najvyššej súťaže HC Keramin Minsk.

Reprezentácia

Tréner Glen Hanlon ho nominoval na Majstrovstvá sveta v hokeji 2006 v lotyšskej Rige. Nosil dres číslo 11.
Parkán

Parkán je fortifikačný prvok hradobného opevnenie. Jedná sa o priestor pred samotnými hradbami, ktorý je z prednej strany chránený ďalším, spravidla menším múrom, alebo násypom. Pokiaľ ide o stenu, hovorí sa jej parkánová stena.
Tento priestor umožňoval chránený pohyb obrancov hradieb (predovšetkým lukostrelcov) a zvyšoval tak podiel aktívnej ochrany opevnenia. V niektorých prípadoch bol parkán aj zdvojený, prípadne niekoľkonásobný.
Balnot-sur-Laignes

Poloha

Obec má rozlohu 10,13 km². Najvyšší bod je položený 310 m n. m. a najnižší bod 160 m n. m.

Obyvateľstvo

Počet obyvateľov obce je 156 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kriminálka 5. C

Kásting

Detských protagonistov do seriálu hľadali tvorcovia na kastingoch, pre viacerých z nich ide o prvú skúsenosť pred kamerou. Prihlásilo sa okolo 500 záujemcov, z toho 200 na Slovensku. Polovica z nich prišla na kasting do Mlynskej doliny kvôli postavám slovenských dvojičiek Agáty a Beáty, ktoré sa tiež s partiou detektívov spriatelia.

Nátáčanie

Seriál sa začal natáčať 29. mája 2018 počas medzinárodného filmového festivalu v Zlíne. Rozpočet na výrobu 13 častí mal dosiahnuť 1,35 milióna €. Okrem Zlína a jeho zoologickej záhrady sa natáčalo v Brne, Pardubiciach, Prahe, Bratislave, na Devíne, Bytči, v Súľovských skalách, v Manínskej tiesňave a v Egypte. Keďže seriál je o obchodovaní so zvieratami, objavia sa v ňom tiež rôzne exotické papagáje, pavúky, motýle, varan, tiger, hady, orly, aligátor, ale i exotické rastliny, o pašovaní ktorých bude jeden z dielov seriálu. Realizáciu projektu finančne podporili Zlínsky kraj, Audiovizuálny fond a Ministerstvo kultúry Slovenskej republiky.
Seriál vznikol ako koprodukcia RTVS a České televize. Literárnu predlohu k seriálu napísal filmový historik, publicista a scenárista Pavel Taussig, ktorý autorsky stojí aj za oscarovým filmom Kolja. Režisérom seriálu je Juraj Nvota, tri epizódy zrežírovala Tereza Nvotová.
Simon Helberg

Životopis

Narodil sa v Los Angeles. Jeho otec bol tiež herec. Herectvo vyštudoval v New Yorku.
Eurovea

Druhá fáza

Druhá fáza projektu bude tiež zahŕňať predĺženie nákupnej zóny smerom k Mostu Apollo. Tá bude mať 3 podlažia a poskytne 24.000 metrov štvorcových nákupnej plochy. Dominantou a najvyššou budovou bude mrakodrap s výškou až 168 metrov s 46 poschodiami. Bude umiestnený v blízkosti mosta Apollo. S ukončením pre túto výstavbu sa ráta s rokom 2020.  
Charakteru veľkomestskej obchodnej štvrte (city) v tejto oblasti napomôžu aj ďalšie investičné projekty ako napríklad Sky Park vo výstavbe s piatimi vežami presahujúcimi výšku 100 metrov, či priľahlé Panorama Towers a Tower 115.
AeroMobil (lietajúci automobil)

3.0

Verzia 3.0 vychádza z predchádzajúcej 2.5, ktorá bola predstavená v Montreale v roku 2013 a bola prvou letovou verziou. Je to takmer finálna podoba stroja, ktorý má blízko k malosériovej výrobe. Vo verzii 3.0 je oceľový skelet novo osadený kompozitnými materiálmi a vybavený modernou avionikou vrátane autopilota, GPS navigácie, systémov pre nočný let a záchrannými padákmi. Disponuje nosným krídlom s premenlivým uhlom nábehu, čo znižuje požiadavky na dĺžku potrebnej vzletovej a pristávacej dráhy.
Ku vzletu a pristátiu nie je potrebná spevnená plochy, stačí trávnatá. Po pozemných komunikáciách sa pohybuje obvyklým spôsobom, môže dopĺňať palivo na čerpacej stanici a parkovať na bežných miestach. Konverzia z automobilu na lietadlo a opačne je automatizovaná (roztiahnutie / zatiahnutie nosného krídla...), trvá max. 20 sekúnd.
Letové testy začali začiatkom októbra 2014. Následne mal začať rozsiahly certifikačný proces pre získanie povolenia v leteckej prevádzke a prevádzke na pozemných komunikáciách. Niekoľko technických záležitostí je ešte potrebné doriešiť, napr. uchytenie ŠPZ tak, aby neboli ovplyvnené aerodynamické vlastnosti automobilu.

Nehoda

Dňa 8. mája 2015 počas testovacieho letu AeroMobil havaroval pri nitrianskom letisku v Janíkovciach (LZNI). Riadil ho vývojár Štefan Klein. Podľa informácií z médií a svedkov sa stroj dostal do vývrtky, ale pilot stihol aktivovať padák v približne 300 metrovej výške, čo náraz stlmil. Neutrpel žiadne zranenia, odviezli ho do nemocnice na ošetrenie. AeroMobil sa poškodil čiastočne. V Záverečnej správe o odbornom vyšetrení vážneho incidentu, ktorú vydalo Ministerstvo dopravy, výstavby a regionálneho rozvoja SR a Letecký a námorný vyšetrujúci útvar, sa medzi dôvodmi havárie uvádzajú aj konštrukčné nedostatky ako napríklad nesprávny údaj rýchlomeru vplyvom odberu statického tlaku z kabíny a zároveň odporúča použitie motoru s vyšším výkonom.